SMTTE: Rim og remser (Snabelfrø)

**Sammenhæng:**

Løvspring er en privatintegreret natur – og idrætsinstitution, hvoraf der er 13 Snabelfrøer. Løvspring har årligt to temaer, som hver gruppe individuelt arbejder ud fra, og der udarbejdes en SMTTE-model i hver gruppe. Forårets tema forløber fra den 2. februar til den 20. april, hvor der holdes fernisering. Når SMTTE-modellen læses, skal der tages højde for at Snabelfrøene er på forskellige udviklingsniveauer og derfor ses der forskellige tegn for det enkelte barn. Der vil i forløbet være en del gentagelser, og på skovdage vil vi have fast base ved crossfit banen/shelteren, så det bliver genkendeligt for børnene. Vi vil løbende sætte nye rim og remser i barnets samlingsmappe.

**Mål:**

Vores mål er at børnene primært udvikler sig indenfor læreplanstemaet ”sprog”, men at der også sker en udvikling i de fem andre læreplanstemaer. Så Snabelfrøerne bliver rustet til børnehavelivet og så de finder en fællesskabsfølelse for gruppen. Det er vores mål at børnene oplever at blive stimuleret og udfordret, så de udvikler sig alsidigt.

**Tiltag:**

* At børnene laver deres eget ”rim-hus”
* Vi vil på hjemmedag afslutte hver samling med ’husremsen’, hvor der er fagter til.
* Nyt rim eller remse hver anden mandag, som vi vil have fokus på i to uger.
* På skovdage vil vi tage vokaldyrene med til shelteren og holde samling, hvor vi bruger bamser, vokallyde, tegn og rim.
* Vi vil lave aktiviteter med udgangspunkt i rim og remser (vendespil, kimsleg, osv.)
* Vi vil synge på vokalerne (ulla badulla manulla osv.)
* Læse rim på børnenes forbogstav (Halfdans ABC)

**Tegn:**

* At børnene får kendskab til vokalbogstaverne
* At børnene kan kende sit eget forbogstav og lyd
* At børnene lærer nye rim og remser
* At børnene gentager rim både fra Halfdans ABC og fra vokaldyrene
* At børnene gentager/efterspørger aktiviteterne
* At vores tema smitter af på forældrene
* At børnene får styrket deres sprog, lærer nye ord
* At børnene udviser glæde for forståelsen af bogstaver, lyde, rim og remser samt vokalsange

**Evaluering:**

Evaluering af temaet er sket løbende, og vi har reflektere over de tegn vi har set hos børnene og har undervejs lavet justeringer. Undervejs i temaet vil vi benytte billede- og tekstdokumentation på Famly.